Sjokolademodderkoek	Gelaai deur admin op Do, 05/07/2015 - 09:20 Wie het nou al ooit “nee dankie” kon sê vir ’n sjokoladekoek? Dié sjokolademodderkoek resep gaan jou gaste laat vingers aflek.Genoeg vir 8	Tyd: 45 minuteBESTANDDELE	200 g donkersjokolade, gekap	125 g botter	180 ml sagte bruinsuiker	10 ml vanieljegeursel	3 eiers	250 ml bruismeel	125 ml Horlicks Regular	125 ml kakaopoeier	knypie sout	Vir die versiersel	50 g botter	100 g donkersjokolade, gekap	60 ml Horlicks Regular	330 ml versiersuiker	15 ml kakaopoeier	45 ml melk	5 ml vanieljegeursel	200 g Whispers-sjokolade (opsioneel)	METODE	1 Stel die oond op 160°C. Voer die basis van ’n 21 cm ronde pan met bakpapier uit. Smelt die sjokolade en botter in die mikrogolfoond vir ongeveer 1-2 minute, en roer elke 30 sekondes. Meng die suiker, vanielje en eiers by.	2 Sif die bruismeel, Horlicks, kakaopoeier en sout saam. Meng dit deur die sjokolademengsel. Giet in die voorbereide pan. Bak ongeveer 25-30 minute tot gaar, of wanneer ’n toetspen skoon uitkom met ’n paar klam krummels. Laat in die pan afkoel.	3 Die versiersel: Smelt die botter en sjokolade in die mikrogolfoond vir ongeveer 1-2 minute en roer elke 30 sekondes. Klits die Horlicks, versiersuiker, kakaopoeier, melk en vanielje by. Laat staan vir ’n paar minute om styf te word en smeer dit dan oor die koek. Maak ’n hartjie in die middel met die Whispers.	1052 keer gelees